SIA “Jūrmalas slimnīca”
reģistrācijas Nr. 40003220000

Tirgus izpēte
Maketēšanas pakalpojumi infografiku
un citu informatīvu materiālu izveidei (digitālā vidē)

Pretendents: ___________________________
Reģistrācijas Nr.: ________________________
Datums: _______________________________

TEHNISKĀ SPECIFIKĀCIJA

1. Iepirkuma priekšmets
Grafiskā dizaina un maketēšanas pakalpojumu sniegšana Pasūtītāja vajadzībām, izstrādājot dažādus vizuālās komunikācijas materiālus publicēšanai digitālajā vidē.

2. Iepirkuma mērķis
Nodrošināt kvalitatīvu un vienotam vizuālajam stilam atbilstošu informatīvo materiālu izstrādi publicēšanai digitālajai vidē -  Pasūtītāja sociālajos tīklos, internetvietnē un ekrānos pacientu uzgaidāmajās zonās.

3. Vizuālā identitāte
Izpildītājam darbs jāveic saskaņā ar Pasūtītāja esošajām zīmola vadlīnijām (logo, krāsas, fonti).

4. Darba uzdevumi
· datu un procesu vizualizācijas: infografiki, shēmas - animētas vai statiskas;
· informatīvie materiāli (slaidrādes) ekrāniem pacientu uzgaidāmajās zonās

5. Izpildes termiņi
· līdz 5 darba dienām pēc rakstiskās darba uzdevuma saņemšanas.
· steidzamu darbu izpilde – pēc atsevišķas vienošanās.

6. Autortiesības
Pēc darbu pieņemšanas un apmaksas visas mantiskās autortiesības uz izstrādātajiem maketiem pāriet Pasūtītājam bez termiņa un teritoriāliem ierobežojumiem. Izpildītājs nodod arī oriģinālfailus un apliecina, ka izmantotie vizuālie elementi nepārkāpj trešo personu intelektuālā īpašuma tiesības.

7. Pretendenta kvalifikācijas prasības
· vismaz 2 gadu pieredzi grafiskā dizaina un maketēšanas pakalpojumu sniegšanā;
· iespējai iesniegt paraugus ar iepriekš izstrādātiem darbiem.
· Portfolio, kas apliecina pieredzi digitālā satura un informācijas vizualizācijas jomā.














Finanšu piedāvājums
	Nr.
	Pakalpojums
	Mērvienība
	
Orientējošs skaits
	Cena par vienību (EUR bez PVN)

	1.

	Infografiki, shēmas - kustīgās
	gab.
	3
	

	2.

	infografiki, shēmas - statiskās
	gab.
	5
	

	3.
	informatīvie materiāli (slaidrādes) ekrāniem pacientu uzgaidāmajās zonās - līdz 1 min.

	gab.
	
3
	

	4.
	informatīvie materiāli
lejuplādei (pdf) līdz 1 A4 lapai

	gab.
	
10
	

	Kopā EUR bez PVN
	



Pasūtītāja papildu prasības:
1. Izstrādājot dizainu, Izpildītājs ievēro Pasūtītāja grafiskā dizaina vadlīnijas. Izpildītājs nodrošina nepieciešamos maketa labojumus līdz galējai saskaņošanai ar Pasūtītāju.
2. Maketēšanas izmaksās ir iekļauta gala produkta (JPG, PNG, PDF) un atvērto oriģinālfailu nodošana Pasūtītājam.
3. Izpildītājs nodrošina darbu atbilstību tehniskajai specifikācijai. Gadījumā, ja tiek konstatētas neatbilstības, Izpildītājs tās novērš uz sava rēķina Pasūtītāja norādītajā termiņā.
4. Darba izpildes termiņš ir līdz 5 darba dienām pēc uzdevuma saskaņošanas, ja vien nav vienošanās par citu termiņu.
5. Finanšu piedāvājumā iekļaujamas visas ar tehniskās specifikācijas prasību izpildi saistītās izmaksas, tai skaitā visi grafiskā dizaina un maketēšanas darbi, nepieciešamo saskaņojumu izmaksas, visi normatīvajos aktos noteiktie nodokļi un nodevas, kā arī visas citas ar iepirkuma priekšmetu tieši un netieši saistītās izmaksas.
6. Pretendents ir atbildīgs par to, lai piegādājamo preču izvēlē un pakalpojumu izmantošanā, sadarbības partneru izvēlē tas ievērotu Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7. Iesniedzot savu piedāvājumu, Pretendents apliecina, ka tam Latvijas Republikā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav neizpildītas saistības nodokļu (tai skaitā valsts sociālās apdrošināšanas) jomā, kas kopsummā pārsniedz EUR 150.00 (viens simts piecdesmit eiro un 00 centu).
8. Izpildes vieta - SIA "Jūrmalas slimnīca", Vienības prospektā 19/21, Jūrmalā.
9. Izpildītājs garantē izstrādāto materiālu tehnisko kvalitāti un atbilstību tehniskajai specifikācijai. Gadījumā, ja pēc darba nodošanas tiek konstatētas nepilnības, kas radušās Izpildītāja vainas dēļ, Izpildītājs tās novērš 3 (trīs) darba dienu laikā uz sava rēķina.
10. Pretendents, iesniedzot piedāvājumu, apliecina, ka neiegādājas preces vai nesaņem pakalpojumus no fiziskas vai juridiskas personas (tai skaitā tās valdes vai padomes locekļa, patiesā labuma guvēja, pārstāvēttiesīgās personas vai prokūrista, vai personas, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tās valdes vai padomes locekļa, patiesā labuma guvēja, pārstāvēttiesīgās personas vai prokūrista, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un spēj pierādīt materiālu izcelsmi, uzrādot ražotāju sertifikātus pēc pieprasījuma.
11. Finanšu piedāvājumā cena summējošās pozīcijas ar ne vairāk kā divām decimālzīmēm aiz komata. Piedāvājumā cenu norāda eiro (EUR) bez pievienotās vērtības nodokļa (PVN). Cenā jāiekļauj visi ar pakalpojumu nodrošināšanu saistītie izdevumi, ietverot visas izmaksas, kas saistītas ar pasūtījuma izpildi, nodokļiem, nodevām un transporta izdevumiem, kā arī citām izmaksām, kas ir nepieciešamas pakalpojuma piegādei. Iepirkuma līguma izpildes laikā pretendenta piedāvājumā noteiktā cena paliek nemainīga un nekādas papildus izmaksas, noslēdzot iepirkuma līgumu vai pēc tā noslēgšanas, netiks ņemtas vērā.  
12. Pretendents iesniedzot savu piedāvājumu ņem vērā visas pasūtītāja norādītās minimālās tehniskās specifikācijas prasības un piedāvājumu iesniedz par visu tehniskajā specifikācijā prasīto kopumu.
13. Piedāvājuma vērtēšanas kritēriji: iepirkuma līguma slēgšanas tiesību piešķiršanā priekšroka tiks dota Pretendentam, kura piedāvājums atbilst izvirzītajām minimālajām prasībām un objektīvi (ekonomiski pamatoti) ir saimnieciski visizdevīgākais, ņemot vērā: Pasūtītāja budžeta pieejamību, piedāvāto līgumcenu EUR bez PVN, paredzamās izmaksas un papildus ieguvumus, ilgtspējību.
14. Pretendents, iesniedzot savu piedāvājumu, apliecina, ka atbilstoši Autortiesību likumam nodod Pasūtītājam visas mantiskās autortiesības uz visiem izstrādātajiem darbiem (t.sk. video materiāliem, infografikām, shēmām, dizaina maketiem u.c.). Pasūtītājs iegūst tiesības izmantot, lietot, modificēt un publiskot šos materiālus jebkurā laikā, jebkurā vietā un jebkuriem mērķiem, bez jebkādiem laika, teritoriāliem vai publicitātes ierobežojumiem. Pasūtītājs autora mantiskās tiesības iegūst pilnā apmērā brīdī, kad Pasūtītājs ir veicis rēķina apmaksu par attiecīgo darbu.
15. Pretendents, iesniedzot savu piedāvājumu, apliecina un garantē, ka visu izstrādāto materiālu (t.sk. video, infografiku, shēmu un citu grafisko elementu) radīšanas procesā tiks ievērotas autoru un blakustiesību subjektu tiesības. Pretendents apliecina, ka materiālu izstrādē izmantotie darbi (t.sk. mūzika, fontu licences, attēli, ilustrācijas u.c. intelektuālā īpašuma objekti) ir likumīgi iegūti un izmantoti, saņemot visas nepieciešamās atļaujas un licences.
16. Pretendents, iesniedzot savu piedāvājumu, apliecina, ka ir pilnībā atbildīgs par nodoto materiālu radošo un tehnisko realizāciju, nodrošinot to atbilstību Latvijas Republikas Autortiesību likumam. Gadījumā, ja tiks konstatēti autortiesību pārkāpumi, Pretendents uzņemas pilnu atbildību par jebkādām trešo personu pretenzijām un ar tām saistītajiem zaudējumiem.
17. Izpildes vieta: SIA "Jūrmalas slimnīca", Vienības prospektā 19/21, Jūrmalā.
18. Darbu izpildes laiks: 12 (divpadsmit) mēneši no līguma noslēgšanas dienas.

Personas datu apstrāde tiek veikta saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām:
· tirgus izpētes norises laikā iesniegtajos dokumentos norādīto fizisko personu dati tiks apstrādāti, lai nodrošinātu tirgus izpētes norisi, Pretendentu iesniegto dokumentu izvērtēšanu, iepirkuma Līguma noslēgšanu un izpildi, atbilstoši publisko iepirkumu jomu reglamentējošajiem un citiem normatīvajiem aktiem;
· pretendenti nodrošina visu savos iesniegtajos dokumentos norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan tirgus izpētes procedūrā, gan iepirkuma līguma izpildē, ja ar tiem tiks noslēgts iepirkuma līgums, informēšanu par paredzēto personas datu apstrādi;
· Iegūtie personas dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo normatīvo aktu prasībām;
· pasūtītājs iznīcina tirgus izpētes norises laikā iegūtos fizisko personu datus, ja izbeidzas datu apstrādes mērķis un personas datu apstrāde vairs nav nepieciešama saskaņā ar normatīvajiem aktiem, tirgus izpētes noteikumiem un tirgus izpētes rezultātā noslēgto līguma izpildi.

Kontaktpersona par tehnisko specifikāciju: Mārketinga speciāliste Velta Vasiļevska, e-pasta adrese: velta.vasilevska@jurmalasslimnica.lv, tālruņa Nr.: 29181777.
Pretendents piedāvājumu iesniedz elektroniski Iepirkumu speciālistei Olgai Rūgumai, e-pasta adrese: olga.ruguma@jurmalasslimnica.lv, tālruņa Nr.: 20717302 līdz 2026. gada 31. jūlijam (ieskaitot).

Apliecinām, ka mums ir visas nepieciešamās zināšanas, prasmes un tehnoloģiskās iespējas, lai nodrošinātu grafiskā dizaina un maketēšanas pakalpojumu sniegšanu atbilstoši Pasūtītāja vajadzībām.
Apliecinām, ka pakalpojumu izpilde tiks veikta pilnībā saskaņā ar šajā tehniskajā specifikācijā noteiktajām prasībām.

Pretendenta pilnvarotā (paraksttiesīgā) persona:

___________________        _________________  ______________________
        /vārds, uzvārds/                        /amats/                            /paraksts/  

2026. gada __. _____________
2
